
Nr. 8518 din 22.08.2022


RAPORT DE SPECIALITATE
la proiectul de hotărâre privind  desemnarea unui reprezentant al Consiliului Local al Municipiului Marghita în consiliul de administrație al Spitalului Municipal „Dr. Pop Mircea”Marghita

Având în vedere temeiul juridic :
-  prevederileart. 187, alin. (1) ,  alin. (2) lit. b) și alin (5) din Legea nr.95/2006, Republicată, privind  reforma în domeniul sănătății, cu modificările și completările ulterioare; „(1) În cadrul spitalului public funcţionează un consiliu de administraţie format din 5-8 membri, care are rolul de a dezbate principalele probleme de strategie, de organizare şi funcţionare a spitalului.
    (2) Membrii consiliului de administraţie pentru spitalele publice din reţeaua autorităţilor administraţiei publice locale sunt:
    a) 2 reprezentanţi ai Ministerului Sănătăţii sau ai direcţiilor de sănătate publică judeţene sau a municipiului Bucureşti, iar în cazul spitalelor clinice un reprezentant al Ministerului Sănătăţii sau al direcţiilor de sănătate publică judeţene sau a municipiului Bucureşti;
    b) 2 reprezentanţi numiţi de consiliul judeţean ori consiliul local, după caz, respectiv de Consiliul General al Municipiului Bucureşti, din care unul să fie economist;
    c) un reprezentant numit de primar sau de preşedintele consiliului judeţean, după caz;
    d) un reprezentant al universităţii sau facultăţii de medicină, pentru spitalele clinice;
    e) un reprezentant al structurii teritoriale a Colegiului Medicilor din România, cu statut de invitat;
    f) un reprezentant al structurii teritoriale a Ordinului Asistenţilor Medicali Generalişti, Moaşelor şi Asistenţilor Medicali din România, cu statut de invitat.
	Instituţiile prevăzute la alin. (2) sunt obligate să îşi numească şi membrii supleanţi în consiliul de administraţie. Membrii consiliului de administraţie al spitalului public se numesc prin act administrativ de către instituţiile prevăzute la alin. (2). 
- prevederile art.129, alin.(2), lit.d), alin.(7), lit.c) din O.U.G.57/2019 privind Codul administrativ,  cu modificările și completările ulterioare,         
	Luând în considerare: 
- referatul de aprobare al primarului Municipiului Marghita, înregistrat cu nr. 8516 din 22.08.2022  în calitate de inițiator al proiectului de hotărâre privind desemnarea unui reprezentant al Consiliului Local al Municipiului Marghita în consiliul de administrație al Spitalului Municipal „Dr. Pop Mircea”Marghita, ca urmare a încetării , la cerere, a calității de membru a d-lui Pop Gavril ,  care a fost  desemnat prin H.C.L. nr. 15 din 27.01.2022; 
-Hotărârea Consiliului Local al Municipiului Marghita nr.26/18.02.2021 privind  desemnarea consilierilor locali în consiliul de administrație al Spitalului Municipal „Dr. Pop Mircea”Marghita, prin care conform art.1 au fost desemnați ca membrii titulari dl Arkosi Anton și dl Pop Dionisie, în Consiliul de administrație al Spitalului municipal „Dr. Pop Mircea” Marghita,  având calitatea de consilieri locali în cadrul Consiliului Local al Municipiului Marghita. 
-Hotărârea Consiliului Local al Municipiului Marghita nr.15 din 27.01.2022 prin care domnul Pop Dionisie a fost înlocuit cu dl. Pop Gavril 
-  solicitarea de retragere din Consiliul de administrație al Spitalului Municipal „Dr. Pop Mircea”Marghita  înaintată de dl. Pop Gavril  către Consiliul Local al Municipiului Marghita înregistrată cu nr. 24/29.07.2021
În conformitate cu  art.196 alin.(1) lit a) din O.U.G.57/2019 privind Codul administrativ,  cu modificările și completările ulterioare, propun adoptarea unei hotărâri privind  desemnarea unui reprezentant al Consiliului Local al Municipiului Marghita în consiliul de administrație al Spitalului Municipal „Dr. Pop Mircea”Marghita.

